text: কফিল উদ্দিন চৌধুরী বাংলাদেশ আওয়ামী লীগের মুন্সিগঞ্জ জেলার রাজনীতিবিদ ও পূর্ব পাকিস্তানের যুক্তফ্রন্ট সরকারের মন্ত্রী। তিনি পাকিস্তানের প্রাদেশিক ও জাতীয় পরিষদের সাবেক সদস্য এমএনএ ছিলেন।
  
  জন্ম ও প্রাথমিক জীবন 
  কফিল উদ্দিন চৌধুরী ১৮৯৮ সালে মুন্সিগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্ম গ্রহণ করেন। তিনি ১৯১৬ সালে হাঁসাড়া কালী কিশোর উচ্চ বিদ্যালয় থেকে পড়ালেখা শেষ করে কেকে উচ্চ বিদ্যালয় থেকে এন্ট্রাস পাস করেন। এর পর কলকাতা থেকে বিএ এবং বিএল ডিগ্রী অর্জন করেন।
  
  রাজনৈতিক ও কর্মজীবন 
  কফিল মুন্সিগঞ্জ শহরে আইন ব্যবসা শুরু করে পরে ঢাকায় চলে আসেন। তিনি এ কে ফজলুল হকের কৃষক প্রজা পার্টিতে রাজনৈতিক জীবন শুরু করেছিলেন। তিনি ১৯৫৪ সালে যুক্তফ্রন্টের সংসদ সদস্য নির্বাচিত হয়ে পূর্ব পাকিস্তানের যোগাযোগ আইন ও বন মন্ত্রীর দায়িত্ব পালন করেন। ১৯৭০ সালের নির্বাচনে আওয়ামীলীগের প্রার্থী হিসেবে শ্রীনগর, সিরাজদিখান ও লৌহজং নির্বাচনী এলাকার পাকিস্তান জাতীয় পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে ভারতে চলে যান। দেশ স্বাধীন হলে দেশে ফিরেন।
  
  মৃত্যু 
  কফিল উদ্দিন চৌধুরী ১২ মে  ১৯৭২ সাল ৭৪ বছর বয়সে মৃত্যুবরণ করেন।
  
  আরও দেখুন
  
  তথ্যসূত্র
  
  বহিঃসংযোগ 
  
  বিষয়শ্রেণী:১৮৯৮-এ জন্ম
  বিষয়শ্রেণী:১৯৭২-এ মৃত্যু
  বিষয়শ্রেণী:মুন্সিগঞ্জ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
  বিষয়শ্রেণী:পূর্ব পাকিস্তানের মন্ত্রী
title: কফিল উদ্দিন চৌধুরী